Ranokršćanska bazilika u Mramorku
Ranokršćanska bazilika u Mramorku, nalazila se na lokalitetu Crkvine, općina Osmaci, Bosna i Hercegovina. Bazilika je nastala u periodu IV-VI stoljeće. U pogledu crkvene organizacije pripadala je biskupiji sa središtem u Sirmijumu (Sremska Mitrovica). Ovakav zaključak se nameće zbog geografske blizine Zvornika, odnosno putne stanice Ad Drinum koja se nalazila na komunikaciji Sirmijum – Argentaria. Otkriće kasnoantičke bazilike potvrđuju dosadašnje naučne teze da je na prostoru sjeveroistočne Bosne bio jak utjecaj Sirmijuma, jednog od najvažnijih rimskih administrativnih centara na Balkanu.